1Di Baithullah, Isa Almasih ma-liyek urang-urang nan kayo bi mamasuakkan pitih ka dalam kotak pi-tih pasambahan. 2Baliau maliyek pu-lo, surang urang marando nan sangaik bansaik, mamasuakkan pulo duwo buwah pitih timbago. 3Sudah tu, Isa Almasih bakato, ”Dangalah nan Ambo katokan ko: urang marando nan ban-saik ko, mampasambahkan labiah banyak daripado kasadonyo urang nan lain. 4Dek karano, kasadonyo urang-urang ko, bi mambarikan dari aratonyo nan balabiah. Tapi, urang nan maran-do ko, biyapun inyo sangaik bansaik, inyo mambarikan kasadonyo nan ado dek inyo, nan inyo paralukan sandiri untuak iduik.” 5Ado babarapo urang nan bi ma-ngecek tantang parkaro rancaknyo Baithullah, nan ditatah jo batu par-mato nan rancak-rancak, sarato jo ba-rang-barang nan dipasambahkan ka-bake Allah. Mako, Isa Almasih bakato kabake urang-urang tu, 6”Isuak ado ka tibo masonyo, kasadonyo nan angkau liyek ko, ka diruntuahi; indak ciyek juwo doh batu nan ado di siko ko, nan ka tatauk tasusun di tampaiknyo!” 7Urang-urang tu bi batanyo kabake Isa Almasih, ”Angku Guru, pabilokoh ka tajadi nan Angku katokan tu? Apo-koh tandonyo, baraso lah tibo maso-nyo kajadian tu ka tajadi?” 8Isa Almasih bakato, ”Ingek-ingek-lah, jan sampai angkau bi takicuah. Banyak urang nan ka bi datang jo ma-makai namo Ambo, sarato bi bakato, Ambo-lah Urang-Nyo!' sarato, ’Lah tibo wakatunyo.’ Tapi, janlah angkau bi ma-ikuik-i inyo tu. 9Jan pulolah bi takuik, jikok angkau bi mandanga tantang paparangan, sarato jo kaka-cauan urang nan bi basanketo. Kasa-donyo tu musti tajadi dulu. Tapi, itu alun lai tando, baraso nagari ka ki-yamaik.” 10Sudah tu, Isa Almasih manaruih-kan pambicaroan-Nyo, Baliau bakato, ”Banso nan ciyek ka baparang mala-wan banso nan lain, karajaan nan ci-yek ka manyarang karajaan nan lain. 11Dima-dimanyo ka tajadi gampo nan sangaik manakuikkan, sarato jo musin lapa sarato jo bala panyakik. Ka tajadi sagalo parkaro nan sangaik manakuikkan, sarato tando-tando nan luwa biaso dari langik. 12Tapi, saba-lun kasadonyo tu bi tajadi, angkau ka ditangkok, sarato ka di-aniayo. Ang-kau ka di-adieli di rumah-rumah iba-daik, sudah tu, dipuruakkan masuak pinjaro. Angkau ka dibawok ka adok-an rajo-rajo, sarato jo ka adok-an pa-nguwaso-panguwaso, dek karano ang-kau pangikuik Ambo. 13Kutiko itulah masonyo dek angkau, untuak mancu-ritokan Injil nan dari Allah. 14Bate-kaiklah, baraso angkau indak ka bi cameh, tantang apo nan musti ang-kau katokan untuak mambela diri. 15Ambo sandiri nan ka mambarikan kabake angkau, kato-kato sarato jo ka-bijaksanoan nan ka dikatokan, saing-go indak surang juwo doh urang dari musuah angkau tu, nan ka bisa ma-lawan atau manyolang, apo nan ang-kau katokan. 16Angkau ka dikiyanaik-i dek urang gaek angkau, dek dunsa-nak-dunsanak angkau, dek sanak ka-luarga angkau, sarato dek kanti-kanti angkau. Sabagian dari angkau, ka di-bunuah dek inyo tu. 17Angkau ka di-banci-i dek kasadonyo urang, dek ka-rano angkau pangikuik Ambo. 18Tapi, agak sa-alai dari rambuik angkau, in-dak ka ilang doh. 19Jikok angkau la-yi bi batahan, sarato jo saba, mako, angkau ka salamaik.” 20”Jikok angkau maliyek Yerusalem dikapuang dek saradadu, mako, angkau ka bi tawu, baraso kota tu indak ka la-mo lai ka dirusak binasokan. 21Pado wakatu itu, mustilah urang bi bara-do di Yudea, bi lari ka pagunuangan. Urang-urang nan barado di dalam ko-ta, musti bi barangkek dari kota, nan urang-urang nan di luwa kota, jan bi masuak ka dalam kota. 22Dek kara-no, pado maso itu, adolah ’Ari Ukun-an Dijatuahkan’, supayo jo caro nan baitu, mako basuwoanlah apo nan lah tatulih di Alkitauk. 23Baralah ka nga-rinyo, maso nan bakcando itu dek pa-dusi nan sadang manganduang, sara-to dek induak-induak nan anaknyo sadang arek manyusu! Nagari ko ka mangalami kasusahan nan sangaik padiah, nan Tuhan ka ma-ukun ban-so ko. 24Ado nan ka dibunuah jo pa-dang, ado pulo nan ka dibawok saba-gai tawanan ka nagari-nagari urang; nan urang-urang nan indak ba Tuhan Allah, ka malanyau-lanyau Yerusalem, sampai abih wakatu nan lah ditantu-kan dek Tuhan untuak inyo tu.” 25”Isuak di matoari, di bulan, sara-to jo di bintang-bintang ka kaliyatan tando-tando. Di bumi, banso-banso ka bi katakuik-an, sarato ka bi ilang aka, dek mandangakan darun, sara-to jo gamuruah lauik. 26Urang ka bi kajek dek katakuik-an, ma-adok-i apo nan ka tajadi di muko bumi ko, dek karano, panguwaso-panguwaso la-ngik ka bi kalibuik. 27Pado wakatu itulah, Anak Manusia datang di da-lam awan, jo kuwaso, sarato jo saga-lo kamuliyaan-Nyo. 28Jikok sagalo parkaro tu lah muloi tajadi, mako, bi jagolah, sarato bi mancingowaklah, dek karano, sabanta lai angkau ka di-salamaikkan.” 29Sudah tu, Isa Almasih mancurito-kan pulo parumpamoan nan bakcan-do iko, kabake urang-urang tu, Baliau bakato, ”Paratikanlah batang ara, sa-rato jo kasadonyo batang-batang kayu nan lain. 30Jikok pucuak-pucuaknyo lah muloi kaliyatan, angkau tawu, ba-raso lah ampia ka tibo musin paneh. 31Baitu pulo, jikok angkau lah bi maliyek, sagalo parkaro tu bi tajadi, ma-ko, angkau ka bi tawu, baraso Kara-jaan Allah lah ka dakek. 32Katawu-ilah! Sagalo parkaro tu ka tajadi, sabalun urang-urang nan iduik kiniko bi mati kasadonyo. 33Langik jo bumi ko ka ilang lanyok, tapi, kato-kato Ambo tatauk kaka salamo-lamonyo.” 34”Jago-ilah diri angkau, jan sampai angkau talampau asik jo alek-alek nan indak bapayidah, sarato bi maminun minunan kareh, atau talampau mami-kiekan parkaro-parkaro iduik angkau, sainggo angkau indak bi siyauk, kuti-ko Ari Tuhan tu tibo mandabok, nan bak jarek marawok angkau. 35Dek ka-rano, Ari Tuhan tu datang nan bak pa-rangkok, kabake sadonyo urang di mu-ko bumi ko. 36Bajago-jagolah, sarato tatauklah badowa, supayo angkau ku-waik untuak ma-adok-i sagalo parkaro nan tajadi, sarato indak maraso takuik tagak di adok-an Anak Manusia.” 37Di siang ari, Isa Almasih ma-aja di Baithullah, nan pado malam ari Baliau payi ka Bukik Zaitun, sarato ba-malam di sinan tu. 38Satiyok pagi, ka-sadonyo urang bi datang ka Baithullah, untuak mandangakan pangajaran da-ri Isa Almasih.
min_Latn